इलाहाबाद में संगम के तट पर एक ग्रामीण युवती जब गंगाजी में डुबकी लगाकर बाहर आती है, तो उसके कपड़े गायब थे- चोरी हो गयी होगी। तन ढकने के लिए वह किसी और के कपड़े पहन लेती है। उसपर चोरी का इल्जाम लगता है, मुकदमा चलता है और अँग्रेजों की दी हुई हमारी “महान” न्याय प्रणाली के “विद्वान” न्यायाधीश महोदय “मानवता” को, “परिस्थितियों” को दरकिनार करते हुए “चोर” को कई वर्षों की जेल की सजा सुना देते हैं। सजा तीन साल की थी या पाँच साल की याद नहीं, मगर वह “साल” में ही थी, “महीनों” में नहीं- इतना मुझे याद आ रहा है।